Corcyra (urbs antiqua)
Corcyra (Graece: Κέρκυρα, Κόρκυρα) fuit urbs antiqua in insula Corcyra a colonis Corinthiis anno circiter 734 a.C.n. condita. Vestigia, ab insularibus Palaeopolis appellata, ab urbe hodierna Corcyra fere 2 chm. ad meridiem versus distant.

De origine Corcyrae traditio chronographica Graeca haec offert: insulam tempore antiquissimo Liburnos habitavisse; Eretrios Graecorum primos ibi emporium posuisse; Corinthios duce Archia, Syracusas condituros, Corcyrae morantes, insulam cepisse et in coloniam convertisse, praefecto Chersicrate qui Liburnos expulerit. Quae res eodem fere anno, quo Syracusae conditae sunt, gesta censetur, videlicet 757 a.C.n. per marmor Parium, 733 per Eusebium.

Notae

Bibliographia 

 "Corcyra" in

Nexus externi 

 Palaeopolis apud AtCorfu
 Palaeopolis apud In-Corfu

Corcyra
Urbes Graecae antiquae
Loci archaeologici Graeciae
Condita saeculo 8 a.C.n.